ประกาศกรมการค้าต่างประเทศประกาศกรมการค้าต่างประเทศเรื่องผลการไต่สวนเบื้องต้นการทุ่มตลาดสินค้าหลอดภาพโทรทัศน์สีที่มีแหล่งกำเนิดจากประเทศมาเลเซียพ.ศ.๒๕๔๘[๑] ตามที่คณะกรรมการพิจารณาการทุ่มตลาดและการอุดหนุนภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ได้มีคำวินิจฉัยเบื้องต้น เมื่อวันที่ ๑๑ กุมภาพันธ์ ๒๕๔๘กำหนดมาตรการชั่วคราวตอบโต้การทุ่มตลาดสินค้าหลอดภาพโทรทัศน์สีที่มีแหล่งกำเนิดจากประเทศมาเลเซียตามประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าหลอดภาพโทรทัศน์สีที่มีแหล่งกำเนิดจากประเทศมาเลเซียพ.ศ. ๒๕๔๘กรมการค้าต่างประเทศจึงได้ออกประกาศเรื่องผลการไต่สวนเบื้องต้นการทุ่มตลาดสินค้าหลอดภาพโทรทัศน์สีที่มีแหล่งกำเนิดจากประเทศมาเลเซียพ.ศ. ๒๕๔๘ ซึ่งออกตามความในข้อ ๑ ของกฎกระทรวง ฉบับที่ ๔ (พ.ศ. ๒๕๔๓) แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒เพื่อประกาศรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนดังนี้๑. การเปิดการไต่สวนเมื่อวันที่๒๓ มิถุนายน ๒๕๔๗ กรมการค้าต่างประเทศได้ออกประกาศเปิดการไต่สวนการทุ่มตลาดสินค้าหลอดภาพโทรทัศน์สีที่มีแหล่งกำเนิดจากประเทศมาเลเซียตามคำขอของ บริษัทไทยซีอาร์ที จำกัดในฐานะอุตสาหกรรมภายในผู้ผลิตสินค้าหลอดภาพโทรทัศน์สี ทั้งนี้เป็นไปตามมติคณะกรรมการพิจารณาการทุ่มตลาดและการอุดหนุน เมื่อวันที่ ๑๘ มิถุนายนพ.ศ. ๒๕๔๗ และกรมการค้าต่างประเทศได้ดำเนินการไต่สวนการทุ่มตลาดและความเสียหายตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒๒. สินค้าทุ่มตลาดสินค้าหลอดภาพโทรทัศน์สีตามพิกัดอัตราศุลกากรประเภทที่๘๕๔๐.๑๑ เฉพาะสินค้าหลอดภาพโทรทัศน์สีจอโค้ง (Conventional Cathode Ray Tubes) ขนาด๑๔ นิ้ว ๒๐ นิ้ว ๒๑ นิ้ว และ ๒๕ นิ้ว และจอแบน (Flat Cathode Ray Tube) ขนาด ๒๑ นิ้ว ที่มีแหล่งกำเนิดจากประเทศมาเลเซีย๓. ผู้มีส่วนได้เสีย๓.๑ ผู้ผลิตหรือผู้ส่งออกในประเทศมาเลเซียได้แก่(๑) SAMSUNG SDI (M)BHD.(๒) CHUNGHWA PICTURETUBES (MALAYSIA)SDN.BHD.(๓)ผู้ผลิตหรือผู้ส่งออกรายอื่นๆ นอกจาก (๑) และ (๒)๓.๒ ผู้นำเข้าในไทย ได้แก่(๑) บริษัท เจวีซีอิเลคทรอนิกส์ (ประเทศไทย) จำกัด(๒) บริษัท เจวีซีแมนูแฟคเจอร์ริ่ง (ประเทศไทย) จำกัด(๓) บริษัท ทีซีแอล ทอมสันอิเลคทรอนิกส์ (ประเทศไทย) จำกัด(๔) บริษัท พานาโซนิค เอวีซีเน็ตเวิร์คส์ (ประเทศไทย) จำกัด(๕) บริษัท เวิลด์ อิเลคทริค(ประเทศไทย) จำกัด(๖) บริษัท ไทยซัมซุง จำกัด(๗) รายอื่นๆ นอกจาก (๑) ถึง(๖)๓.๓ อุตสาหกรรมภายในที่ผลิตสินค้าหลอดภาพโทรทัศน์สีในฐานะผู้ผลิตสินค้าชนิดเดียวกันภายในประเทศคือ บริษัท ไทยซีอาร์ที จำกัด บริษัท ซีอาร์ที ดิสเพลย์ เทคโนโลยี จำกัด และบริษัท เอ็มที พิคเจอร์ ดิสเพลย์ (ไทยแลนด์) จำกัด๓.๔ รัฐบาลของประเทศมาเลเซียในฐานะรัฐบาลของประเทศที่ถูกไต่สวน๔. การตรวจสอบข้อเท็จจริงของข้อมูลเมื่อวันที่๒๔-๒๕ พฤศจิกายน ๒๕๔๗ และวันที่ ๑๙-๒๕ ธันวาคม ๒๕๔๗กรมการค้าต่างประเทศได้เดินทางไปตรวจสอบข้อมูลข้อเท็จจริงที่ได้รับตามแบบสอบถาม ณที่ทำการของอุตสาหกรรมภายใน ๑ ราย คือ บริษัท ไทยซีอาร์ที จำกัด และ ณที่ทำการของผู้ผลิต/ผู้ส่งออกในมาเลเซีย ๒ ราย คือ SAMSUNG SDI (M) BHD. และ CHUNGHWA PICTURETUBES (MALAYSIA)SDN.BHD. ตามลำดับซึ่งผลการตรวจสอบพบว่าข้อมูลในส่วนที่เป็นสาระสำคัญตามแบบสอบถามของอุตสาหกรรมภายในมีความเชื่อถือและยอมรับได้แต่สำหรับผู้ผลิต/ผู้ส่งออกในมาเลเซียทั้ง ๒ รายพบว่าข้อมูลส่วนใหญ่ตามคำตอบแบบสอบถามมีความถูกต้องตามหลักการทางบัญชีและสามารถอ้างอิงได้กับเอกสารต้นฉบับยกเว้นประเด็นใบลดหนี้ (Credit Note) ซึ่งยังขาดความน่าเชื่อถือ๕. ผลการพิจารณาการทุ่มตลาดในการคำนวณส่วนเหลื่อมการทุ่มตลาดสำหรับผู้ให้ความร่วมมือจะพิจารณาข้อมูลตามแบบสอบถามที่ได้รับจากผู้ผลิต/ผู้ส่งออกแต่ละรายสำหรับผู้ไม่ให้ความร่วมมือหรือผู้ผลิต/ผู้ส่งออกรายอื่นๆจะพิจารณาโดยใช้ข้อมูลข้อเท็จจริงเท่าที่มีอยู่ (Facts Available) ซึ่งเป็นไปตามหลักเกณฑ์ตามมาตรา๒๗ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยระยะเวลาของข้อมูลที่ใช้ในการไต่สวนการทุ่มตลาด (InvestigationPeriod :IP) คือ วันที่ ๑ เมษายน ๒๕๔๖-วันที่ ๓๑ มีนาคม ๒๕๔๗ซึ่งผู้ผลิตหลอดภาพโทรทัศน์สี ๒ รายที่ตอบแบบสอบถาม คือ SAMSUNG SDI (M)BHD. และ CHUNGHWA PICTURE TUBES (MALAYSIA) SDN.BHD. มีปริมาณส่งออกมาไทยเฉพาะสินค้าที่ถูกพิจารณา รวมทั้งสิ้น ๖.๖ ล้านหลอดเมื่อเทียบกับปริมาณการนำเข้าจากประเทศมาเลเซียตามสถิติกรมศุลกากรซึ่งรวมหลอดภาพโทรทัศน์สีทุกขนาดเท่ากับ ๙.๐๔ ล้านหลอด ปริมาณนำเข้าของผู้ผลิตมาเลเซียที่ให้ความร่วมมือจึงคิดเป็นร้อยละ๗๓ ของปริมาณนำเข้าที่รวมหลอดภาพโทรทัศน์สีทุกขนาด ดังนั้นข้อมูลที่ได้รับจากแบบสอบถามของผู้ผลิตมาเลเซียทั้ง ๒ รายถือว่าเป็นตัวแทนของผู้ผลิต/ผู้ส่งออกมาเลเซียทั้งหมดได้จากการพิจารณาข้อมูลตามแบบสอบถามของผู้ผลิตมาเลเซีย๒ รายดังกล่าว พบว่าข้อมูลในแบบสอบถามในประเด็นใบลดหนี้ (Credit Note) ไม่น่าเชื่อถือ โดยขาดหลักการที่จะอธิบายนโยบายการตั้งราคาและการชดเชยราคาที่ชัดเจน นอกจากนี้เอกสารหลักฐานแสดงการเชื่อมโยงระหว่างการจ่ายเงินชดเชยคืนให้ลูกค้ากับเอกสารใบลดหนี้ยังขาดความชัดเจนดังนั้น จึงไม่นำข้อมูลในส่วนใบลดหนี้ (Credit Note) มาใช้ในการคำนวณส่วนเหลื่อมการทุ่มตลาดดังนี้๕.๑ SAMSUNG SDI (M) BHD.(๑) มูลค่าปกติคำนวณตามหลักเกณฑ์ตามมาตรา ๑๕ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยคำนวณจากราคาขายภายในประเทศมาเลเซียตามแบบสอบถาม ซึ่งแยกตามรุ่นของสินค้าแล้วทอนเป็นราคาขาย ณ หน้าโรงงานถัวเฉลี่ยถ่วงน้ำหนัก ทั้งนี้ไม่ได้นำค่าส่วนลดจากใบลดหนี้ (Credit Note) มารวมในค่าใช้จ่ายสำหรับการหักทอนเป็นราคาณ หน้าโรงงานสำหรับรุ่นของสินค้าที่ไม่ได้ขายในประเทศมาเลเซียแต่มีการส่งออกมาไทยจะพิจารณามูลค่าปกติโดยปรับจากราคาขายภายในประเทศของรุ่นที่เทียบเคียงกันได้แล้วคำนวณเป็นราคาขาย ณ หน้าโรงงาน ตามวิธีการเช่นเดียวกับข้างต้น(๒) ราคาส่งออกคำนวณตามหลักเกณฑ์ตามมาตรา ๑๔ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาส่งออกมาประเทศไทยตามแบบสอบถามซึ่งแยกตามรุ่นของสินค้าเช่นเดียวกับมูลค่าปกติแล้วทอนเป็นราคาส่งออกถัวเฉลี่ยถ่วงน้ำหนัก ณ หน้าโรงงาน โดยหักค่าใช้จ่ายต่างๆยกเว้นค่าส่วนลดจากใบลดหนี้ (Credit Note)(๓) ส่วนเหลื่อมการทุ่มตลาดคำนวณตามหลักเกณฑ์ตามมาตรา ๑๘ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยเปรียบเทียบระหว่างมูลค่าปกติตาม (๑) และราคาส่งออกตาม (๒) ซึ่งเป็นราคา ณระดับการค้าเดียวกันคือ ณ หน้าโรงงานและในช่วงระยะเวลาเดียวกันคือช่วงระยะเวลาการไต่สวนการทุ่มตลาดรวมทั้งได้เปรียบเทียบแยกตามรุ่นของสินค้าและลักษณะของหลอดภาพที่เป็น Bare (หลอดเปล่า)และ ITC (หลอดเปล่าที่มีการใส่ Deflection York แล้ว) เนื่องจากราคาและต้นทุนการผลิตในแต่ชนิดสินค้านั้นมีความแตกต่างกันปรากฏส่วนเหลื่อมการทุ่มตลาดในอัตราร้อยละ๔.๙๔ ของราคา ซี.ไอ.เอฟ.๕.๒ CHUNGHWA PICTURE TUBES (MALAYSIA) SDN.BHD.(๑) มูลค่าปกติคำนวณตามหลักเกณฑ์ตามมาตรา ๑๕ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยคำนวณจากราคาขายภายในประเทศมาเลเซียตามแบบสอบถาม ซึ่งแยกตามรุ่นของสินค้าแล้วทอนเป็นราคาขาย ณ หน้าโรงงานถัวเฉลี่ยถ่วงน้ำหนัก ทั้งนี้ไม่ได้นำค่าส่วนลดจากใบลดหนี้ (Credit Note) มารวมในค่าใช้จ่ายสำหรับการหักทอนเป็นราคาณ หน้าโรงงาน(๒) ราคาส่งออกคำนวณตามหลักเกณฑ์ตามมาตรา ๑๔ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยคำนวณจากราคาส่งออกมาประเทศไทยตามแบบสอบถามซึ่งแยกตามรุ่นของสินค้าเช่นเดียวกับมูลค่าปกติแล้วทอนเป็นราคาส่งออกถัวเฉลี่ยถ่วงน้ำหนัก ณ หน้าโรงงาน โดยหักค่าใช้จ่ายต่าง ๆยกเว้นค่าส่วนลดจากใบลดหนี้ (Credit Note)(๓) ส่วนเหลื่อมการทุ่มตลาดคำนวณตามหลักเกณฑ์ตามมาตรา ๑๘ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยเปรียบเทียบระหว่างมูลค่าปกติตาม (๑) และราคาส่งออกตาม (๒) ซึ่งเป็นราคา ณระดับการค้าเดียวกันคือ ณ หน้าโรงงาน และในช่วงระยะเวลาเดียวกันคือช่วงระยะเวลาการไต่สวนการทุ่มตลาดรวมทั้งได้เปรียบเทียบแยกตามชนิดของสินค้าและตามลักษณะของหลอดภาพที่เป็น Bare (หลอดเปล่า)และ ITC (หลอดเปล่าที่มีการใส่ Deflection York แล้ว)เนื่องจากราคาและต้นทุนการผลิตในแต่ชนิดสินค้านั้นมีความแตกต่างกันปรากฏส่วนเหลื่อมการทุ่มตลาดในอัตราร้อยละ๗.๐๐ ของราคา ซี.ไอ.เอฟ.๕.๓ ผู้ผลิต/ผู้ส่งออกรายอื่น ๆคำนวณตามหลักเกณฑ์ตามมาตรา ๒๗ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยใช้ข้อมูลข้อเท็จจริงเท่าที่มีอยู่และพิจารณาในอัตราสูงสุดของผู้ที่ให้ความร่วมมือ CHUNGHWA PICTURE TUBES (MALAYSIA) SDN.BHD.คือ ร้อยละ ๗.๐๐ ของราคา ซี.ไอ.เอฟ.เนื่องจากระดับการให้ความร่วมมือของผู้ผลิต/ผู้ส่งออกในมาเลเซียที่ตอบแบบสอบถามอยู่ในระดับสูง๖.ผลการพิจารณาความเสียหายคณะกรรมการได้วินิจฉัยความเสียหายเบื้องต้นตามหลักเกณฑ์ที่กำหนดในมาตรา ๑๙ มาตรา ๒๐ และมาตรา ๒๑ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยพิจารณาจากข้อมูลที่ได้รับตามแบบสอบถามของอุตสาหกรรมภายใน ๑ ราย คือบริษัท ไทยซีอาร์ที จำกัด ผู้นำเข้า ๖ รายที่ตอบแบบสอบถามครบถ้วนรวมทั้งผู้ผลิต/ผู้ส่งออกมาเลเซีย ๒ ราย โดยข้อมูลที่ใช้ในการพิจารณา คือข้อมูลในช่วง ๓ ปีย้อนหลัง (ปี ๒๕๔๔๒๕๔๖) ช่วงระยะเวลาไต่สวนการทุ่มตลาดคือ วันที่ ๑ เมษายน ๒๕๔๖-๓๑ มีนาคม ๒๕๔๗และช่วงเดียวกันก่อนช่วงระยะเวลาไต่สวนการทุ่มตลาด (๑ เมษายน ๒๕๔๕-๓๑ มีนาคม ๒๕๔๖)ผลการพิจารณาความเสียหายเบื้องต้นปรากฏว่ามีความเสียหายอย่างสำคัญที่เกิดแก่อุตสาหกรรมภายใน ตามมาตรา ๑๙ (๑) ดังนี้๖.๑ ปริมาณของสินค้าทุ่มตลาดและผลของการทุ่มตลาดที่มีต่อราคาของสินค้าชนิดเดียวกันในตลาดภายในประเทศ๖.๑.๑ ปริมาณการนำเข้าสินค้าทุ่มตลาดจากสถิติกรมศุลกากรพบว่าปริมาณนำเข้าหลอดภาพโทรทัศน์สีจากประเทศมาเลเซียมีแนวโน้มเพิ่มขึ้นในช่วงปี๒๕๔๔-๒๕๔๕ และการนำเข้าจากมาเลเซียครองสัดส่วนสูงที่สุดตั้งแต่ช่วงปี๒๕๔๔-ช่วงระยะเวลาไต่สวนการทุ่มตลาด โดยมีสัดส่วนร้อยละ ๕๓-๖๘ในขณะที่ปริมาณนำเข้าจากประเทศอื่นมีสัดส่วนร้อยละ ๓๒-๔๗ ของช่วงระยะเวลาเดียวกันอย่างไรก็ตามปริมาณสินค้านำเข้าลดลงในช่วงระยะเวลาไต่สวนการทุ่มตลาดเมื่อเปรียบเทียบกับช่วงเดียวกันของปีก่อนหน้า แม้การนำเข้าจากมาเลเซียจะมีแนวโน้มลดลงแต่พิจารณาได้ว่าการนำเข้าสินค้าดังกล่าวจากมาเลเซียมีสัดส่วนที่สูงมากตลอดระยะเวลาการพิจารณาความเสียหาย๖.๑.๒ผลกระทบของการทุ่มตลาดที่มีต่อราคาของสินค้าชนิดเดียวกันในตลาดภายในประเทศโดยเกิดผลกระทบต่อราคาของอุตสาหกรรมภายในในลักษณะการตัดราคา การกดราคา และการหยุดยั้งการขึ้นราคาโดยประเทศมาเลเซียมีการขายตัดราคาตั้งแต่ ๑๕๒-๓๒๖ บาท/หลอดในปี๒๕๔๔-ช่วงระยะเวลาการไต่สวนการทุ่มตลาด และมีการกดราคาโดยพบว่าราคาเฉลี่ยของอุตสาหกรรมภายในมีแนวโน้มลดลงตลอดตั้งแต่ปี ๒๕๔๔ เป็นต้นมา และจากการพิจารณาเปรียบเทียบราคาขายกับต้นทุนขายของอุตสาหกรรมภายในพบว่ามีการขายต่ำกว่าต้นทุนในปี ๒๕๔๖ และช่วงระยะเวลาการไต่สวนการทุ่มตลาดแสดงให้เห็นผลกระทบด้านราคาในลักษณะหยุดยั้งการขึ้นราคาไม่ให้สูงกว่าต้นทุน๖.๒ผลกระทบของการทุ่มตลาดนั้นที่มีต่ออุตสาหกรรมภายในยอดจำหน่ายอุตสาหกรรมภายในมียอดจำหน่ายเพิ่มขึ้นในปี๒๕๔๕ ลดลงในปี ๒๕๔๖ และมีแนวโน้มเพิ่มขึ้นในช่วงระยะเวลาไต่สวนการทุ่มตลาดกำไรอุตสาหกรรมภายในมีกำไรที่ลดลงโดยตลอดจากปี ๒๕๔๔ และขาดทุนในช่วงระยะเวลาไต่สวนการทุ่มตลาดผลผลิตปริมาณการผลิตของอุตสาหกรรมภายในมีแนวโน้มที่เพิ่มขึ้นเนื่องจากบริษัทได้มีการปรับตัวเพื่อลดต้นทุนโดยปรับปรุงกระบวนการผลิตและเพิ่มปริมาณการผลิตเพื่อให้เกิดการประหยัดต่อขนาดของต้นทุน(Economy ofScale) และเสริมสร้างความสามารถในการแข่งขันส่วนแบ่งตลาดอุตสาหกรรมภายในมีส่วนแบ่งการตลาดค่อนข้างคงที่เนื่องจากการขายมีแนวโน้มในทิศทางตามปริมาณความต้องการใช้ความสามารถในการผลิตความสามารถในการผลิตของอุตสาหกรรมภายในเปลี่ยนแปลงเพียงเล็กน้อยโดยพิจารณาจากอัตราของผลผลิตที่ได้เทียบกับวัตถุดิบที่ใช้ พบว่ามีแนวโน้มลดลงเล็กน้อยประมาณร้อยละ ๒ผลตอบแทนการลงทุนอุตสาหกรรมภายในมีผลตอบแทนการลงทุนลดลงโดยตลอดการใช้กำลังการผลิตแนวโน้มอัตราการใช้กำลังการผลิตของอุตสาหกรรมภายในเพิ่มขึ้นผลกระทบต่อราคาสินค้าในประเทศผลกระทบต่อราคาหลอดภาพโทรทัศน์สีในประเทศได้พิจารณาจากราคาขายเฉลี่ยของอุตสาหกรรมภายในที่ขายให้แก่ผู้ใช้ซึ่งเป็นผู้ผลิตโทรทัศน์สีในประเทศ พบว่า มีแนวโน้มลดลงตลอดในปี๒๕๔๔-ช่วงระยะเวลาการไต่สวนการทุ่มตลาดกระแสเงินสดมีความผันผวนในทิศทางที่ลดลงสินค้าคงคลังอุตสาหกรรมภายในมีสินค้าคงคลังลดลงตลอดช่วงปี๒๕๔๔-ช่วงระยะเวลาการไต่สวนการทุ่มตลาดการจ้างงานพิจารณาจากจำนวนแรงงานโดยอุตสาหกรรมภายในมีการจ้างแรงงานฝ่ายผลิตที่เพิ่มขึ้นในปี๒๕๔๔-ช่วงระยะเวลาการไต่สวนการทุ่มตลาดโดยบริษัทพยายามลดจำนวนพนักงานประจำลงและเพิ่มจำนวนพนักงานรับเหมาค่าจ้างแรงงานอัตราค่าจ้างแรงงานทางตรงเฉลี่ยต่อเดือนมีแนวโน้มเพิ่มสูงขึ้นอัตราการเจริญเติบโตจากปริมาณการขายในประเทศมีอัตราการเติบโตเฉลี่ยประมาณร้อยละ๑๗ ตามการเติบโตของอุปสงค์ภายในประเทศ เฉพาะในปี ๒๕๔๖มีปริมาณขายซึ่งมีการเติบโตที่ติดลบร้อยละ ๑๒ จากการแข่งขันกับสินค้านำเข้าความสามารถในการระดมทุนหรือการลงทุนไม่มีการเพิ่มทุนในช่วงปี๒๕๔๔-๒๕๔๖ แต่มีความสามารถในการลงทุน เนื่องจากในปี ๒๕๔๕อุตสาหกรรมภายในได้ระดมทุนเพิ่มจากสถาบันการเงิน เพื่อนำไปลงทุนในบริษัทย่อยความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดมีความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดโดยมีการทุ่มตลาดจากจากประเทศมาเลเซียคิดเป็นระหว่างร้อยละ ๔.๙๔-๗.๐๐ ของราคาซี.ไอ.เอฟ. ซึ่งการทุ่มตลาดจากประเทศดังกล่าวส่งผลให้มีการนำเข้าหลอดภาพโทรทัศน์สีจากมาเลเซียเป็นปริมาณมาก๖.๓ การพิจารณาปัจจัยอื่น ๆที่ก่อให้เกิดความเสียหายต่ออุตสาหกรรมภายใน๖.๓.๑ปริมาณการนำเข้าสินค้าชนิดเดียวกันจากประเทศอื่นจากสถิติกรมศุลกากรจะเห็นว่าปริมาณการนำเข้าหลอดภาพโทรทัศน์สีจากประเทศอื่นรวมกันเมื่อเทียบกับปริมาณการนำเข้าจากมาเลเซียปรากฏว่ามีสัดส่วนร้อยละ ๓๒-๔๗ ในช่วงปี ๒๕๔๔-ช่วงระยะเวลาการไต่สวนการทุ่มตลาดในขณะที่การนำเข้าจากมาเลเซียครองสัดส่วนสูงที่สุดตลอดช่วงระยะเวลาเดียวกัน คือร้อยละ ๕๓-๖๘๖.๓.๒ ความต้องการใช้ภายในประเทศปริมาณการใช้สินค้าหลอดภาพโทรทัศน์สีภายในประเทศเพิ่มขึ้นตลอดในช่วงปี๒๕๔๔-ช่วงระยะเวลาการไต่สวนการทุ่มตลาด ดังนั้น ความเสียหายที่เกิดขึ้นจึงไม่ใช่สาเหตุจากการหดตัวของตลาดหรือการลดลงของอุปสงค์จากการพิจารณาข้างต้นสรุปได้ว่ามีความเสียหายอย่างสำคัญที่เกิดแก่อุตสาหกรรมภายใน ตามมาตรา ๑๙ (๑) เนื่องจาก๑.ปริมาณนำเข้าสินค้าทุ่มตลาดจากประเทศมาเลเซียเพิ่มขึ้นอย่างมีนัยสำคัญ๒. สินค้าทุ่มตลาดจากมาเลเซียมีการขายตัดราคาสินค้าชนิดเดียวกันของอุตสาหกรรมภายในทำให้อุตสาหกรรมภายในต้องลดราคาลงเพื่อพยายามรักษาส่วนแบ่งตลาดจนประสบกับภาวะขาดทุนจากการขายภายในประเทศซึ่งแสดงให้เห็นถึงผลกระทบในลักษณะการกดราคาและหยุดยั้งการขึ้นราคา๓. ด้านผลกระทบต่อสถานะของอุตสาหกรรมภายในซึ่งพิจารณาจากปัจจัยที่บ่งบอกเกี่ยวกับสภาพทางเศรษฐกิจของอุตสาหกรรมภายในปรากฏว่าในช่วงระยะเวลาการไต่สวนแม้ว่าอุตสาหกรรมภายในมีผลประกอบการด้านการผลิตดีขึ้นโดยสามารถเพิ่มกำลังการผลิตและอัตราการใช้กำลังการผลิตทำให้มีต้นทุนลดลงและมีความสามารถในการผลิตคงที่ในระดับที่สูงมีส่วนแบ่งการตลาดค่อนข้างคงที่ในปริมาณที่เพิ่มขึ้นเล็กน้อยตามการเติบโตของตลาดและมีการจ้างงานเพิ่มแต่อุตสาหกรรมภายในประสบกับการขาดทุนจากการขายในประเทศทำให้ผลตอบแทนจากการลงทุนลดลง และมีกระแสเงินสดจากการดำเนินงานลดลง๔. มีความสัมพันธ์ระหว่างการทุ่มตลาดและความเสียหายต่ออุตสาหกรรมภายในตามมาตรา ๒๑ โดยแม้ว่าในช่วงปี ๒๕๔๔๒๕๔๖และช่วงระยะเวลาการไต่สวนการทุ่มตลาดการนำเข้าสินค้าทุ่มตลาดจากประเทศมาเลเซียมีแนวโน้มลดลง คือจาก ๑๓,๓๐๗ พันหลอดในปี ๒๕๔๕ เหลือ ๙,๐๓๗ พันหลอดในช่วงระยะเวลาการไต่สวนการทุ่มตลาด แต่พบว่ามีการทุ่มตลาดในอัตราระหว่างร้อยละ๔.๙๔-๗.๐๐ ของราคา ซี.ไอ.เอฟ. และเมื่อพิจารณาปัจจัยอื่น ๆที่อาจก่อให้เกิดความเสียหายต่ออุตสาหกรรมภายใน ได้แก่ปริมาณและราคาสินค้านำเข้าจากประเทศอื่นๆ มีสัดส่วนน้อยและไม่มีแนวโน้มเพิ่มขึ้นในขณะที่ความต้องการใช้ภายในประเทศสูงขึ้นจึงมิใช่ปัจจัยที่ก่อให้เกิดความเสียหายต่ออุตสาหกรรมภายในดังนั้นสรุปได้ว่าความเสียหายที่เกิดแก่อุตสาหกรรมภายในเกิดจากการนำเข้าสินค้าทุ่มตลาดจากประเทศมาเลเซีย๗. ผลวินิจฉัยของคณะกรรมการคณะกรรมการได้พิจารณาข้อมูลและพยานหลักฐานที่ได้รับจากการไต่สวนการทุ่มตลาดและความเสียหายข้างต้นแล้วมีผลวินิจฉัยเบื้องต้นว่าการนำเข้าสินค้าหลอดภาพโทรทัศน์สีที่มีแหล่งกำเนิดจากประเทศมาเลเซียมีการทุ่มตลาดและมีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑) อันมีความจำเป็นต้องป้องกันความเสียหายแก่อุตสาหกรรมภายในจึงกำหนดให้ใช้มาตรการชั่วคราวตอบโต้การทุ่มตลาดการนำเข้าสินค้าดังกล่าวโดยเรียกเก็บอากรชั่วคราวหรือให้วางหลักประกันการชำระอากรชั่วคราวสำหรับการนำเข้าสินค้าหลอดภาพโทรทัศน์สีตามพิกัดอัตราศุลกากรประเภทที่ ๘๕๔๐.๑๑เฉพาะสินค้าหลอดภาพโทรทัศน์สีจอโค้ง (Conventional Cathode Ray Tubes) ที่มีขนาด๑๔ นิ้ว ๒๐ นิ้ว ๒๑ นิ้ว และ ๒๕ นิ้ว และสินค้าหลอดภาพโทรทัศน์สีจอแบน (FlatCathode Ray Tubes) ที่มีขนาด ๒๑ นิ้วที่มีแหล่งกำเนิดจากประเทศมาเลเซีย ซึ่งผลิตจาก๑) SAMSUNG SDI (MALAYSIA) BHD. หรือ SAMSUNGSDI (M) BHD. ให้เรียกเก็บในอัตราร้อยละ ๔.๙๔ ของราคา ซี.ไอ.เอฟ.๒) CHUNGHWA PICTURE TUBES (MALAYSIA) SDN.BHD. ให้เรียกเก็บในอัตราร้อยละ๗.๐๐ ของราคา ซี.ไอ.เอฟ.๓) ผู้ผลิต/ผู้ส่งออกรายอื่นให้เรียกเก็บในอัตราร้อยละ ๗.๐๐ ของราคา ซี.ไอ.เอฟ.ทั้งนี้เพื่อประโยชน์ต่ออุตสาหกรรมการส่งออกให้ยกเว้นมาตรการการตอบโต้การทุ่มตลาดสำหรับสินค้าที่นำเข้ามาเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทยกฎหมายว่าด้วยการส่งเสริมการลงทุน และกฎหมายว่าด้วยศุลกากรหลักเกณฑ์และวิธีการยื่นรับคำขอข้อเท็จจริงที่ใช้ในการกำหนดมาตรการชั่วคราวรวมทั้งการยื่นแสดงความคิดเห็นเป็นไปตามประกาศกระทรวงพาณิชย์ เรื่องการตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ประกาศณ วันที่ ๒๕ กุมภาพันธ์ พ.ศ. ๒๕๔๘ราเชนทร์พจนสุนทรอธิบดีกรมการค้าต่างประเทศวิภา/ผู้จัดทำ๖กันยายน ๒๕๕๔[๑] ราชกิจจานุเบกษาเล่ม ๑๒๒/ตอนที่ ๑๙ ง/หน้า ๑๐/๘ มีนาคม ๒๕๔๘